recursal/SuperWikiNEXT-32B huggingface dataset:
**Eupteleaceae** on vain kaksi puulajia käsittävä aasialainen heimo koppisiemenisten Ranunculales-lahkossa. Heimossa on vain yksi suku: punapaltiot (*Euptelea*).

Tuntomerkit
-----------

Kasvit ovat kausivihantia puita. Nivelen anatomia on sikäli poikkeuksellinen, että yhdestä johojännelieriön aukosta lähtee epätavallisen monta (5–9) johtojännettä lehteen. Silmut ovat suomuisia. Lyhytversoissa on kierteisesti järjestyneet lehdet, jotka ovat rauhashampaisia ja sulkasuonisia; lehtikanta on kovera. Pienikukkainen kukinto sijaitsee lehtihangassa ja koostuu kukkaryhmästä tai on sarjamainen. Kehälehdet puuttuvat, heteitä on 6–20, ja ne ovat lyhytpalhoisia, ponnet ovat paljon palhoja pidempiä ja huomaamattoman läpällisiä; lokeroside on pidentynyt. Emiö koostuu 6–31 erillisestä ja varrellisesta emilehdestä, joissa on pensselimäiset luotit. Hedelmä on kiekkomainen samara eli siivellinen pähkylä, ja sen kyljessä on näkyvissä luotin jäänne.

Levinneisyys
------------

Suku/heimo kasvaa Kaakkois-Aasian lauhkeassa osassa.

Luokittelu
----------

Punapaltioiden (*Euptelea*) suvussa on kaksi lajia ja suku edustaa hyvin vanhaa, nykyään vähälajista kehityslinjaa. Aikaisemmin sitä on pidetty norkkokasveihin eli taikapähkinäkasvien (Hamamelidaceae) yhteyteen kuuluvana tai Eucommiaceae-heimon sukulaisena. Uusien analyysien tuloksena suku/heimo sijoitetaan Ranunculales-lahkoon sen evoluutiopuun ensimmäisenä haarana eli kladina.

Lähteet
-------

* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2 3 4  Stevens 2001–, viitattu 28.2.2015.

Aiheesta muualla
----------------

* Levinneisyyskartta:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1191725
* Wikispecies: Eupteleaceae
* CoL: 9YQ
* EoL: 2498354
* EPPO: 1EULF
* FoC: 10329
* Fossilworks: 55428
* GBIF: 3915936
* GRIN: 436
* iNaturalist: 71514
* IPNI: 77126574-1
* IRMNG: 113350
* ITIS: 19017
* NCBI: 16712
* Open Tree of Life: 438206
* POWO: urn:lsid:ipni.org:names:77126574-1
* Tropicos: 42000042
* Watson & Dallwitz: euptelea
* WFO: wfo-7000000227

 |

 |
**Erhard Heiden** (23. helmikuuta 1901 Weiler – syyskuu 1933) oli Saksan kansallissosialistisen työväenpuolueen varhainen jäsen ja SS:n kolmas johtaja Reichsführer-SS.

Heiden oli SA-joukkojen jäsen, ja hän liittyi pieneen Adolf Hitlerin henkivartiokaartin tehtävää toimittaneeseen SS:ään. Heiden kannatti SS:n erottamista SA-joukoista, ja hänet nimitettiin sen johtajaksi maaliskuussa 1927. 

Heidenin johdon aikana SS:n jäsenmäärä laski tuhannesta 280 jäseneen, josta SA sai intoa vaatia SS:n lakkauttamista. Hän nimitti Heinrich Himmlerin apulaisekseen. Heiden piti Himmleriä "innokkaana pikku virkailijana", muttei nähnyt hänessä johtajapotentiaalia. Heiden menetti suosionsa lopullisesti, kun hänen väitettiin ompeluttaneen univormunsa juutalaisräätälillä. Hitler erotti hänet tammikuussa 1929 ja nimitti tilalle Himmlerin.

Himmler määräsi Heidenin pidätettäväksi huhtikuussa 1933. Hänet murhasi todennäköisesti Sicherheitsdienst SD:n päämajassa Münchenissä. Hänen ruumiinsa löydettiin syyskuussa 1933.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Moottoritorpedovene Vasama** (Neuvostoliiton laivastossa *TK 52*) oli Suomen merivoimien moottoritorpedovene ja myöhemmin partiovene.

Valmistus
---------

*Pääartikkeli: Projekti 19*
Neuvostoliiton laivasto tilasi *TK No 52:n* brittiläisellä lisenssillä Leningradista, missä köli laskettiin 1939 telakkanumerolla 11. Alus laskettiin vesille kesällä 1941 ja valmistui 5. syyskuuta 1941. Se luovutettiin syyskuussa Neuvostoliiton Itämeren laivastolle.

Palvelus
--------

Alus hylättiin Suursaaren edustalle, mistä Suomen laivaston alukset valtasivat sen 14. lokakuuta 1941 uponneena myrskyssä Borstölle. Vallattu alus nimettiin *Vasamaksi*.

On erilaisia tarinoita siitä, mitä alus oli tekemässä. Se oli joko pakenemassa saksalaisten hyökkäystä Viron saarille ja yrittämässä päästä Hankoon tai se kuului ensimmäiseen Hangon evakuointivaiheeseen. 

Alus oli vuonna 1941 tehokkain suomalainen lajissaan. Siinä oli ensimmäisenä 20 mm konetykki, joka osoittautuikin hyvin tarpeelliseksi ensimmäisessä operaatiossa eli Somerin loppuevakuoinnissa. Lisäksi aluksessa oli venäläismallinen hyvin tehokas savutuslaite pakoputkissa. Veneen ensimmäinen suomalainen päällikkö oli luutnantti Toivo Siivonen 

Se oli moottoritorpedoveneenä syksyllä 1941 ja purjehduskaudella 1942. Italiasta ostettujen veneiden saapuessa 1943 näistä poikkeava ja hitaampi *Vasama* muutettiin vartioveneeksi, jolloin torpedonheittimet korvattiin 40 mm konetykillä.

Syksyllä 1944 alus luovutettiin takaisin Neuvostoliitolle eikä sen myöhemmistä vaiheista tiedetä.

Lähteet
-------

* Budzbon, Przemysław; Radziemski, Jan; Twardorwski, Marek: *Warships of the Soviet Fleets 1939−1945*. Volume I: Major Combatants. Barnsley, UK: Seaforth Publishing, 2022. ISBN 978-1-5267-5193-5. (englanniksi)
* Auvinen, Visa (toim.): *Leijonalippu merellä*. Pori: EITA Oy, 1983. ISBN 951-95781-1-0.
* *Suomen laivasto 1918-1969*. Helsinki: Meriupseeriyhdistys, 1968.
* Peuranheimo, Orvo - Pirhonen, Jouko - Killinen, Kullervo: *Laivat puuta, miehet rautaa - Moottoritorpedoveneiden taistelut Suomenlahdella 1941-1944*. Porvoo: Werner Söderström Osakeyhtiö, 1956.

### Viitteet

1. 1 2  Budzbon et al 2022 s. 318
2. ↑   *Laivat puuta, miehet rautaa*, luku Moottoritorpedoveneosaston toiminta vuonna 1941, osio *Purjehduskauden loppu*
*Tämä artikkeli kertoo historiallisesta valtiosta. Hallitsijasuvusta kerrotaan artikkelissa Mecklenburg (suku).*
Mecklenburgin kartta vuodelta 1905
**Mecklenburg** oli saksalainen ruhtinaskunta, joka jakautui vuonna 1621 Mecklenburg-Schweriniin ja Mecklenburg-Güstrowiin. Güstrowista osa siirtyi Mecklenburg-Schwerinin herttualle 1701 ja jäljelle jäänestä osasta tuli Mecklenburg-Strelitz. Mecklenburg-Schwerinin herttuakunta ja Mecklenburg-Strelitz korotettiin suuriruhtinaskunniksi 1815.

Weimarin tasavallassa 1918–1933 entiset suuriruhtinaskunnat jatkoivat vapaavaltioina, kunnes kansallissosialistinen hallitus yhdisti osat yhdeksi Mecklenburgiksi. Neuvostoliiton miehitettyä alueen siihen yhdistettiin vielä Etu-Pommerikin, jolloin sitä kutsuttiin Mecklenburg-Etu-Pommeriksi (vuonna 1947 nimi tosin vaihtui taas Mecklenburgiksi).

Vuonna 1952 Saksan demokraattinen tasavalta lakkautti Mecklenburgin jakamalla sen kolmeen piiriin (*Bezirke*): Rostockin piiriin, Schwerinin piiriin ja Neubrandenburgin piiriin.

Kun Saksan demokraattinen tasavallan osat yhdistettiin Saksan liittotasavaltaan, muodostettiin uudelleen Mecklenburg-Etu-Pommeri, josta tuli yksi Saksan liittotasavallan osavaltioista.
**Ergotismi** on krooninen myrkytystila, jonka aiheuttaa rukiissa epäpuhtautena esiintyvä torajyvä. Ergotamiini ja muut torajyvän sisältämät alkaloidit häiritsevät verenkiertoa. Ergotismissa sormet, varpaat tai raajat mustuvat, menevät kuolioon ja irtoavat ilman verenvuotoa. Krooniseen torajyvämyrkytykseen liittyy myös muita oireita kuten päänsärkyä, pahoinvointia, sekavuutta, tajuttomuutta, oksentelua, ripulia, kouristuksia ja suonenvetoja. 

Lähdetiedoissa esiintyy ristiriitaisia tietoja siitä, milloin ergotismin syy selvisi. Ranskalainen tohtori Thuillier teki sairautta koskevat havaintonsa joko 1630 tai 1670.

Syötäväksi tarkoitetun viljan torajyväpitoisuutta valvotaan nykyään tarkasti. Ergotismi voi nykyään aiheutua liiallisesta ergotamiinia tai muita torajyväalkaloideja sisältävien lääkevalmisteiden käytöstä.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ergotismi**.
* Ergotismin historiaa (Arkistoitu – Internet Archive)
* Historiallinen merkitys (Arkistoitu – Internet Archive) (englanniksi)
**Panhard-tanko** on auton alustassa käytetty tanko, jonka tarkoitus on välittää ajoneuvon kulkusuuntaan nähden sivuttaissuuntaisia voimia rungon ja jäykän akselin välillä siten, että rungon ja akseliston keskilinjan välinen etäisyys pysyy jotakuinkin vakiona. Samalla tanko kuitenkin sallii pystysuuntaisen, ajoneuvon jousituksesta johtuvan liikkeen. Tangon nimitys juontaa ranskalaisesta Panhard-merkkisestä autonvalmistajasta, jonka tuotteissa niitä ensimmäisenä käytettiin.

Panhard-tankoa käytetään usein kierre- tai ilmajousituksella varustettujen jäykkien taka-akselien yhteydessä, sillä nämä jousitustyypit eivät kykene välittämään sivuttaissuuntaisia voimia akselin ja rungon välillä, toisin kuin lehtijousitus, jolla varustetuissa akseleissa panhard-tankoa näkee vain poikkeustapauksissa. Tanko on nivelletty kummastakin päästä siten, että jousitus voi toimia häiriöttä.

Jäykkä akseli ja Panhard-tanko.
Panhard-tangon etuna on edullinen hinta ja yksinkertainen rakenne. Haittana siinä on pienen sivuttaissuuntaisen liikkeen aiheuttaminen akseliston ja rungon keskilinjan kesken jouston aikana. Tämä johtuu tangon säteittäisestä liikeradasta koriin nähden. Ongelma on kuitenkin sitä pienempi mitä pidempää tankoa käytetään, eli mitä suurempi on liikeradan säde. Tankoa käytetään nykyään enimmäkseen henkilöautoa isommissa ajoneuvoissa.

Lähteet
-------

1. ↑  Panhard Bars: The Rest of the Story!
**Liuva I** (k. 572 tai 573) oli visigoottien kuningas noin 567–573. Hänen kuninkuutensa todellinen pituus vaihtelee eri lähteissä.

Liuva valittiin kuninkaaksi viiden kuukauden interregnumin jälkeen, joka seurasi hänen veljensä, kuningas Atanagildin kuolemaa. Leovigild hallitsi visigoottien valtakuntaa yhdessä toisen veljensä Leovigildin kanssa. Liuva oli kuningas visigoottien Galliaan jääneillä alueilla, Septimaniassa, sekä Espanjan läntisillä alueilla. Muita alueita hallitsi Leovigild. Liuvan kuoltua Leovigildista tuli koko valtakunnan kuningas.

Lähteet
-------

1. 1 2  Kings of the Visigoths in Spain 531-711 Foundation for Medieval Genealogy. Viitattu 12.10.2019. (englanniksi)
2. ↑  Leovigild *Encyclopædia Britannica*. Encyclopædia Britannica Inc. Viitattu 12.10.2019. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Joonas Bragge** (s. 1981 Tampere) on suomalainen näyttelijä. Braggen tunnetuin ja ainoaksi jäänyt rooli on Ipen osa Jarmo Lampelan ohjaamassa, huumenuorista kertovassa elokuvassa *Sairaan kaunis maailma* (1997). 

Bragge oli jo kiinnitetty elokuviin *Häjyt* (1999) ja *Rukajärven tie* (1999), mutta hän joutui luopumaan niistä jouduttuaan vakavaan liikenneonnettomuuteen keväällä 1998. Arttu Kapulainen (Braggen vastanäyttelijä *Sairaan kauniissa maailmassa*) paikkasi nämä roolit. 

*Sairaan kauniin maailman* lisäksi Braggella oli myös pieni rooli Taru Mäkelän elokuvassa *Pikkusisar* (1999). Hänen roolinsa kuitenkin leikattiin pois lopullisesta elokuvaversiosta. Bragge näytteli pienen roolin yhdessä *Kotikadun* jaksossa.

Bragge kirjoitti ylioppilaaksi 2001 ja vuodesta 2006 alkaen hän on opiskellut filosofiaa Helsingin yliopistossa. Bragge on teatterinjohtaja Reino Braggen poika.

Lähteet
-------

1. 1 2  Juha Honkonen: Ura pysähtyi pakettiauton kylkeen. Helsingin Sanomien kuukausiliite (Missä hän on nyt -palsta) helmikuu 2007

Aiheesta muualla
----------------

* Joonas Bragge Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
Osavaltion yhden edustajan vaalipiirien voittajat puolueittain vuoden 2021 maapäivävaaleissa.
**Mecklenburg-Etu-Pommerin maapäivät** (saks. *Landtag Mecklenburg-Vorpommern*) on Saksan osavaltion Mecklenburg-Etu-Pommerin yksikamarinen kansanedustuslaitos. Se kokoontuu Schwerinissä kaupungin linnassa (*Schweriner Schloss*). Sen päätehtäviin kuuluu mm. ministeripresidentin (osavaltion pääministerin) valinta, osavaltion hallituksen parlamentaarinen valvonta ja osavaltion lainsäädännön hyväksyminen. Nykyisillä vuonna 2016 valituilla maapäivillä on 71 edustajaa.

Historia
--------

Mecklenburg-Etu-Pommerin maapäivät perustettiin vuonna 1946 Neuvostoliiton miehitysalueella ja lakkautettiin 1952 Itä-Saksan toimesta, kun maassa lakkautettiin kaikki osavaltiot. Maapäivät perustettiin uudestaan Saksojen jälleenyhdistymisen jälkeen.

Vaalitapa
---------

Vaalit suoritetaan samantyyppisellä vaalitavalla kuin Saksan liittopäivien vaalit. Äänestäjällä on kaksi ääntä, ensimmäinen ääni, joka annetaan yhden edustajan vaalipiirin ehdokkaalle ja toinen ääni, joka annetaan puoluelistalle. Ensimmäisellä äänellä valitaan 36 paikkaa yhden edustajan vaalipiireistä ja 35 paikkaa jaetaan suhteellisesti puoluelistoilta. Vaaleihin on asetettu 5 % äänikynnys, joka puolueen täytyy ylittää saadakseen edustajia. Lisäksi jokainen yhden edustajan vaalipiireissä saatu paikka tarkoittaa yhtä paikkaa vähemmän puoluelistoilta. Jos puolue kuitenkin voittaa enemmän paikkoja vaalipiireissä kuin sillä on ääniosuuden mukaan oikeus, nämä paikat jäävät puolueelle ja ne hyvitetään muille puolueille niin että maapäivien suhteellisuus säilyy. Tällöin maapäivien edustajamäärä kasvaa.

Lähteet
-------

1. ↑  Schweriner Schloss: Sitz des Landtages Mecklenburg-Vorpommern
2. ↑  Mecklenburg-Vorpommern: The state and its government
3. ↑  Bundeswahlleiter: Mecklenburg-Vorpommern
4. ↑  Bundeszentrale für politische Bildung: Mecklenburg-Vorpommern
5. ↑  Wahlrecht: Mecklenburg-Vorpommern

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mecklenburg-Etu-Pommerin maapäivät**.
* Maapäivien viralliset sivut (saksaksi)
* Osavaltion perustuslaki (saksaksi)

Saksa Saksan osavaltioparlamentit

* Ala-Saksin maapäivät
* Baden-Württembergin maapäivät
* Baijerin maapäivät
* Berliinin edustajainhuone
* Brandenburgin maapäivät
* Bremische Bürgerschaft
* Hamburgische Bürgerschaft
* Hessenin maapäivät
* Mecklenburg-Etu-Pommerin maapäivät
* Nordrhein-Westfalenin maapäivät
* Rheinland-Pfalzin maapäivät
* Saarlandin maapäivät
* Saksin maapäivät
* Saksi-Anhaltin maapäivät
* Schleswig-Holsteinin maapäivät
* Thüringenin maapäivät


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Landtag of Mecklenburg-Vorpommern
**Stanford Encyclopedia of Philosophy** on Stanfordin yliopiston ylläpitämä ilmainen filosofiaan keskittynyt internetissä julkaistava tietosanakirja. Se on eräs filosofien eniten käyttämistä ja viitatuimmista palveluista.*lähde?* Artikkelien kirjoittamiseen ja ylläpitämiseen osallistuu alan asiantuntijoita 65 instituutiosta ympäri maailmaa.*lähde?*

Vaikka tietosanakirja julkaistaan internetissä, se pyrkii noudattamaan perinteistä akateemista lähestymistapaa tiedon tuottamiseen. Jokaisen tietosanakirjan artikkelin on kirjoittanut alan asiantuntija ja artikkelit on vertaisarvioitu.

Historia
--------

*Stanford Encyclopedia of Philosophy* -projekti perustettiin syyskuussa 1995 John Perryn ajatuksesta. Mukana perustamisessa oli Edward N. Zalta joka kehitti "dynaamisen referenssityön" -konseptin jonka pohjalta sivustoa ryhdyttiin suunnittelemaan ja toteuttamaan. Projektia testattiin vuoteen 1997 saakka, jolloin se julkistettiin yleisölle. Vuonna 1998 projektiin liittyivät Colin Allen ja Uri Nodelman jotka suunnittelivat uuden toimintamallin sekä nykyisen ulkoasun sivustolle.

Julkaisuja
----------

* "From SEP to SEPIA: How and why Indiana University is helping the Stanford Encyclopedia of Philosophy", Colin Allen ja Cecile Jagodzinski, julkaistaan syyskuussa 2006.

* "The Stanford Encyclopedia of Philosophy: A University-Library Partnership in Support of Scholarly Communications and Open Access", Edward N. Zalta, julkaistaan syyskuussa 2006.

* "I Hear the Train A Comin'", Greg Tananbaum, 08/2006

* "Digital Workflow Concepts for Dynamic Reference Works", Pyhän Reginan yliopisto, Tammikuu 2000.

* "Stanford Encyclopedia of Philosophy", Edward N. Zalta, 1999.

* "Why Philosophy Needs a ‘Dynamic’ Encyclopedia", John Perry ja Edward N. Zalta, 1997.

Katso myös
----------

* *Internet Encyclopedia of Philosophy*
* *Routledge Encyclopedia of Philosophy*
* *Logos-ensyklopedia*

Lähteet
-------

* About the *Stanford Encyclopedia of Philosophy*

Aiheesta muualla
----------------

* *Stanford Encyclopedia of Philosophyn* sivut (englanniksi)
**Mecklenburg-stadiaali** oli Veiksel-jääkauden viimeinen kylmä jakso noin 16 500–14 700 vuotta sitten. Lämpeneminen ja jäähtyminen vuorottelivat jääkauden loppupuolellakin. Kylmää tuli 17 000–16 000 vuotta sitten. Vasta 15 900 vuotta sitten lämpeni vain hiukan. Valtameren pohjan hiekkakerrostumista päätellen Atlantilla ajelehti runsaasti jäätä välillä 17 500–14 600 vuotta eli 14 800–12 450 radiohiilivuotta sitten. Tällöinkin ilmasto vaihteli huomattavasti. Kylmä kausi huipentui 16 600 vuotta sitten. Noin 15 900 vuotta sitten alkoi lämmetä, mutta 15 700 vuotta sitten Pohjois-Atlantin kylmän ja lämpimän vesimassan raja, polaaririntama alkoi edetä taas.

Katso myös
----------

* Veiksel-jääkausi
* Jääkausi Alpeilla
* LGM
* Bölling-Alleröd-kausi

Lähteet
-------

* Sauer, Daniela: *From the northern ice shield to the Alpine glaciations*. Geozon. ISBN 978-3-941971-06-6. Scribd.com (viitattu 5.3.2012). (englanniksi)
* Görsdorf & Kaiser: Radiokohlenstoffdaten aus dem Spätpleistozän und Frühholozän von Mecklenburg-Vorpommern  2001. Kielin yliopisto. Viitattu 9.10.2012. [vanhentunut linkki]
* Ehlers et al: *Quaternary Glaciations – Extent and Chronology: A closer look*, s. 157–158. , 2011. ISBN 978-0444534477. Google-kirjat (viitattu 9.10.2012). (englanniksi)
**Udoran piiri** (ven. Удо́рский райо́н, *Udorski raion*, komiksi Удора район, *Udora raion*) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 35 800 neliökilometriä. Asukkaita on 23 100 henkeä (vuonna 2009).

Udoran piiri sijaitsee Komin tasavallan länsiosassa. Pohjoisessa, lännessä ja etelässä se rajoittuu Arkangelin alueeseen, kaakossa Ust-Vymin, idässä Knjažpogostin ja koillisessa Ust-Tsilman piireihin. Pinta-alasta 89 % on metsää (etupäässä kuusi- ja mäntymetsää). Suurimmat joet ovat Mezen ja sen sivujoki Vaška.

Piiriin kuuluvat Blagojevon, Mežduretšenskin ja Usogorskin kaupunkimaiset taajamat (kaupunkikunnat) sekä 12 maalaiskuntaa: Bolšaja Putškoma, Bolšaja Pyssa, Butkan, Glotovo, Jodva, Jortom, Koslan, Tšernutjevo, Tšim, Tšuprovo, Važgort ja Vožski. Hallinnollinen keskus on Koslanin kylä, josta on 270 kilometriä tasavallan pääkaupunkiin Syktyvkariin.

Seudun kantaväestöä ovat Udoran komit. Vuoden 2002 väestönlaskennan mukaan piirin asukkaista 45,4 % on venäläisiä, 40,9 % komeja, 5,1 % ukrainalaisia ja 1,3 % valkovenäläisiä.

Talous perustuu metsävarojen hyödyntämiseen.

Paikallislehtenä ilmestyy komin- ja venäjänkielinen *Vyl tujöd* ("Uutta tietä pitkin").

Udoria
------

Venäjän tsaarin arvonimessä kohta *Udorian hallitsija* viittaa Udoriaan, joka on nykyistä Udoran piiriä laajempi alue Itä-Komissa ja Arkangelin alueella Vaškan ja Mezenin jokialueilla.

Lähteet
-------

1. 1 2 3 4 5  *Respublike Komi – 85 let: Istoriko-statistitšeski sbornik*, s. 247. Syktyvkar: Territorialny organ Federalnoi služby gosudarstvennoi statistiki po Respublike Komi, 2006. ISBN 5-903273-01-7.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 29.1.2010. (venäjäksi)
3. ↑  *Respublike Komi – 85 let: Istoriko-statistitšeski sbornik*, s. 33. Syktyvkar: Territorialny organ Federalnoi služby gosudarstvennoi statistiki po Respublike Komi, 2006. ISBN 5-903273-01-7.
4. ↑  Konakov, N.D. (sost.): *Komi-zyrjane. Istoriko-etnografitšeski spravotšnik*, s. 153. Syktyvkar: Komi knižnoje izdatelstvo, 1993. ISBN 5-7555-0440-7.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Udoran piiri**.
* Udoran piirin sivusto (venäjäksi)

Komin piirit ja *kaupunkipiirit*
*Inta* •
Ižma •
Knjažpogost •
Koigorodok •
Kortkeros •
Petšora •
Priluzje •
Sosnogorsk •
Syktyvdin •
*Syktyvkar* •
Sysola •
Troitsko-Petšorsk •
Udora •
*Uhta* •
*Usinsk* •
Ust-Kulom •
Ust-Tsilm •
Ust-Vym •
*Vorkuta* •
Vuktyl
**Tetrahydrogestrinoni** (**THG**) on kemiallinen aine, joka luetaan anabolisiin steroideihin. Se tuli tunnetuksi Ateenan olympialaisten 2004 yhteydessä dopingaineena.

THG oli käytännössä ensimmäinen puhtaasti dopingiin kehitetty aine. Aikaisemmin esiintyneet dopingaineet ovat joko luontaisia tai lääkeaineiksi kehitettyjä. THG on endometrioosiin käytetyn gestrinoni-nimisen lääkeaineen johdos.

Yhdysvaltojen antidopingtoimikunta nimesi THG:n lähteeksi urheilijoiden ravinnelisiä valmistavan yrityksen. Sen arveltiin kehityttäneen THG:n jonka ei pitänyt näkyä silloisissa dopingtesteissä.

THG on sekä kansainvälisen antidopingtoimikunnan (*World Anti-Doping Agency*) WADA:n että Suomen Antidopingtoimikunta ADT ry:n kiellettyjen aineiden listalla sekä kilpailu- että harjoitusaikana. THG:ta on testattu Suomen ADT:n testeissä vuodesta 2003.

Tetrahydrogestrinonin kemiallinen kaava on C21H28O2, moolimassa 312,45 g/mol ja CAS-numero 618903-56-3.

Lähteet
-------

1. ↑  IOC chief: Athens athletes to be tested for THG, hGH  2004. US Today. Viitattu 5.8.2013.
2. ↑  The THG scandal explained  2004. BBC. Viitattu 5.8.2013.
3. ↑  Taulukko I: Maailman antidopingsäännöstön mukainen urheilussa kiellettyjen aineiden ja menetelmien luettelo vuonna 2013 ADT.  Arkistoitu 24.5.2014. Viitattu 5.8.2013.
4. ↑  Ei THG-käryjä Suomessa  19.12.2003. YLE. Viitattu 5.8.2013.
5. ↑  tetrahydrogestrinone - Compound Summary (CID 6857686) NCBI. Viitattu 5.8.2013.

Aiheesta muualla
----------------

* Human Metabolome Database: Tetrahydrogestrinone (englanniksi)
**Tetrametri** (m.kreik. τετράμετρος, *tetrametros*, "nelimitta") on runomittojen tyyppi, jossa runojalka toistuu säkeessä neljä kertaa. Jambisen, trokeisen ja anapestisen tetrametrin tapauksessa säkeessä toistuu kuitenkin neljä metronia, joissa kummassakin on kaksi jalkaa. Tetrametri on peräisin antiikin kreikkalaisesta metriikasta, joka perustui pitkien ja lyhyiden tavujen vuorotteluun runomitan mukaisesti.

Tetrametrimittoja
-----------------

Kreikkalaisen runouden tetrametrimittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):

**Jambinen katalektinen tetrametri**

Säe koostuu neljästä jambisesta metronista, joista viimeinen on katalektinen.
, | , | , | ,
**Trokeinen katalektinen tetrametri** (*trqc*)

Säe koostuu neljästä trokeemetronista, joista viimeinen on katalektinen.
, | , | , | ,
**Daktyylinen tetrametri** (*da4*)

Säe koostuu neljästä daktyylimetronista.
 |  |  | 
**Anapestinen tetrametri**

Säe koostuu neljästä anapestimetronista.
, | , | , | ,

Lähteet
-------

1. ↑  Liddell, Henry George & Scott, Robert: τετράμετρος *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
2. ↑  Castrén, Paavo & Pietilä-Castrén, Leena: "Metriikka, metron", *Antiikin käsikirja*, s. 341–342. Helsinki: Otava, 2000. ISBN 951-1-12387-4.
3. ↑  Kaimio, Maarit & Sironen, Erkki: *Kreikkalaisen metriikan alkeet*. Klassillisen filologian laitos, Helsingin yliopisto, 1982/2002.
Erään shanghailaisen asuinrakennuksen hissipaneeli. Numerot 4, 13 ja 14 puuttuvat, mutta yhden kerroksen numero on negatiivinen luku.
**Tetrafobialla** tarkoitetaan numeron 4 pelkoa. Tämä taikauskoinen pelko on yleisin Itä-Aasian maissa, kuten Kiinassa, Japanissa, Koreassa ja Taiwanissa. Kiinan kielellä sana *neljä* (四, pinyin: sì) muistuttaa äänneasultaan huomattavasti sanaa *kuolema* (死, pinyin: sǐ) monissa puhutun kiinan kielissä. Vastaavasti sana *neljä* on japaniksi (*shi*) ja koreaksi (사, sa) ääntämykseltään täysin sama kuin kunkin kielen kuolemaa tarkoittava sana.

Tetrafobian vuoksi Itä-Aasiassa vältetään numeroa 4 juhlapäivien ja perheenjäsenen sairauden aikana. Jälkimmäisellä on huomattava rooli erityisesti kiinalaisessa kulttuurissa. Luvun 4 pelon vuoksi myös muut numerot, joissa 4 esiintyy (14, 24 jne.) ovat pannassa. Edellä mainituissa maissa luvun 4 sisältävät numerot jätetään pois rakennuksissa, kuten hotelleissa, toimistoissa ja sairaaloissa. Pöytänumerot 4, 14, 24 jne. jätetään usein pois hääaterioilla ja muissa sosiaalisissa tapahtumissa. Monissa asuinrakennuskomplekseissa rakennusnumerot 4, 14, 24 jne. korvataan usein kirjaimen ja numeron yhdistelmällä: rakennuksesta 4 tulee rakennus 3A, 14:stä 13A ja niin edelleen.

Hongkongissa joistain rakennuksista, kuten pilvenpiirtäjistä Vision City ja The Arch, puuttuu kokonaan kerrosnumerointi kerroksista 40–49. Tämän kulttuurisen fobian ulkopuolella kasvaneelle menetelmä antaa vaikutelman kuin joitain kerroksia puuttuisi kokonaan, sillä 39/F-kerrosta seuraa 50/F. Kiinalaisten armeijalentokoneiden nimi alkaa aina numerolla 5, kuten taistelukone "Shenyang J-5". Vastaavasti taiwanilaiset ja eteläkorealaiset merivoimat eivät käytä numeroa 4 antaessaan aluksilleen viirinumerot. Kaupungeissa, joissa itäaasialainen ja länsimainen kulttuuri sekoittuvat (kuten Hongkong ja Singapore), on mahdollista, että joissain rakennuksissa sekä numero 13 että numero 4 kaikkine variaatioineen jätetään pois.

Koreassa tetrafobia on Kiinaan verrattuna vähäisempi, joskin kerrosnumero 4 hypätään yli lähes aina sairaaloissa ja muissa julkisissa rakennuksissa. Muissa rakennuksissa neljännen kerroksen numerona on kirjain F (englannin kielen sanasta *four*) numeron 4 sijaan, samoin hisseissä. Asunnon numeroita, joissa on useampi nelonen (kuten 404), pyritään välttämään. Tetrafobiassa voidaan mennä jopa niin pitkälle, että kiinteistön arvo putoaa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tetraphobia
**Aagot Borghild Marie Cannelin** (myöh. **Cannelin-Catani**, 6. tammikuuta 1908 Hanko – 17. maaliskuuta 1988) oli suomalainen näyttelijä ja laulaja. Hänet tunnettiin eritoten operettirooleistaan.

Ura
---

Cannelinin vanhemmat olivat insinööri Paul Cannelin ja Borghild Gerne. Hänen nuorempi sisarensa oli näyttelijä Yrsa Cannelin.

Aagot Cannelin kävi Uuden ruotsalaisen tyttökoulun ja Ruotsalaisen teatterin oppilaskoulun. Lisäksi hän opiskeli laulua Alexandra Ahngerin johdolla. Cannelin aloitti uransa Turun ruotsalaisessa teatterissa 1928, mistä hän siirtyi seuraavana vuonna Helsinkiin Svenska Teaterniin. Cannelin toimi operettisubrettina ja teki useita operettirooleja aina vuoteen 1939.

Cannelinin rooleja olivat muun muassa Marion (*Bättre folk*), Sylvia (*Mysteriet i andra våningen*), Annette (*Tre små flickor*) ja Violetta (*Monmartres viol*).

Cannelin antoi ensimmäisen konserttinsa 9. marraskuuta 1929.

Lähteet
-------

* *Kotimaisia näyttämötaiteilijoita sanoin ja kuvin - Inhemska scenkonstnärer i ord och bild*. Viipuri: Kustannusliike Opas, 1930.

### Viitteet

1. 1 2 3 4 5 6 7  Kotimaisia näyttämötaiteilijoita sanoin ja kuvin 1930, s. 41
2. 1 2  Aagot Cannelin (senare Aagot Cannelin-Catani) (1908-1988) *Finna.fi*. Viitattu 27.3.2021.
3. ↑  Aagot Cannelin-Catani *BillionGraves*. Viitattu 19.8.2021. (englanniksi)
4. 1 2 3  Minkälaiset urat oli näyttelijäsisaruksilla Yrsa ja Aagot Cannelin? *Kysymuseolta.fi*. Viitattu 27.3.2021.
**Gullholmenin kirkko** on Orustin kunnassa Länsi-Götanmaalla Ruotsissa sijaitseva puukirkko.

Historia
--------

Vuonna 1798 perustettiin läntisessä Orustissa sijaitseville aiemmin Morlandan seurakuntaan kuuluneille saarille oma kappeliseurakunta, jonka kirkoksi Gullholmenin kirkko valmistui syksyllä 1799. Vuonna 1904 valmistui kirkon torniin terävä huippu.

Sisustus
--------

Kirkon alttarimaalaus asetettiin paikoilleen vuonna 1828 ja sen on todennäköisesti tehnyt hollantilainen taiteilija. Saarnastuolissa on kuvattu neljä evankelistaa, ne on maalannut Gunnar Erik Ström vuonna 1949. Kirkossa on kaksi kirkkolaivaa, jotka on lahjoitettu vuosina 1945 ja 1989. Eteläisellä seinällä on merenkävijöiden suojeluspyhimystä Pyhää Nikolaosta ja arkkienkeleitä Gabrielia ja Mikaelia kuvaava ikoni vuodelta 2001.

Lähteet
-------

1. 1 2  Gullholmens kyrka *Svenska Kyrkan*.  Arkistoitu 1.12.2020. Viitattu 27.6.2021. (ruotsiksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gullholmenin kirkko**.
**Tetrametyylietyleenidiamiini** eli **TMEDA** (C6H16N2) on tertiäärisiin diamiineihin kuuluva orgaaninen yhdiste. Yhdistettä käytetään orgaanisissa synteeseissä emäksisenä katalyyttinä ja parantamaan monien organometalliyhdisteiden reaktiivisuutta.

Ominaisuudet
------------

Huoneenlämpötilassa tetrametyylietyleenidiamiini on väritöntä nestettä. Yhdiste liukenee hyvin sekä veteen että useimpiin orgaanisiin liuottimiin. Vesiliuokset ovat heikosti emäksisiä. Tetrametyylietyleenidiamiini on Lewis-emäs, kaksihampainen ligandi ja kykenee kelatoimaan useita metalli-ioneja. Yhdistettä käytetään erityisesti koordinoimaan organolitiumyhdisteisiin, koska koordinoituminen vähentään organolitiumreagenssien taipumusta muodostaa aggregaatteja ja siten lisää niiden reaktiivisuutta.

Valmistus ja käyttö
-------------------

Tetrametyylietyleenidiamiinia voidaan valmistaa metyloimalla etyleenidiamiinia. Sitä on saatavissa sekä vedettömänä että vesiliuoksena.

Tetrametyleenidiamiinia käytetään orgaanisen kemian reaktioissa erityisesti, kun käytetään organolitiumyhdisteiden tapaisia organometallireagensseja ja epäorgaanisia suoloja. Yhdiste myös nopeuttaa aromaattisten yhdisteiden metallaatioita ja vaikuttaa reaktioiden stereokemiaan. Sitä käytetään myös emäksisenä katalyyttinä. Yhdistettä voi käyttää myös polymerointireaktioiden katalyyttinä polyakryyliamidien valmistuksessa ja siitä voidaan valmistaa myös muita yhdisteitä, joita käytetään muun muassa korroosionestoaineina ja tekstiilien valmistuksessa ja kvaternäärisiä ammoniumsuoloja.

Lähteet
-------

1. ↑  N,N,N',N'-tetramethylethylenediamine – Substance summary *PubChem*. NCBI. Viitattu 1.8.2014.
2. 1 2 3 4 5 6  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 542. Helsinki: Consalen Consulting, 2009. ISBN 978-952-92-5627-3.
3. ↑   Francis A. Carey & Richard J. Sundberg: *Advanced Organic Chemistry A: Structure and Mechanisms*, s. 589-591. Springer, 2007. ISBN 978-0-387-44897-8. (englanniksi)
4. 1 2  Richard K. Haynes, Simone C. Vonwiller & Matthew R. Luderer: *N,N,N′,N′-Tetramethylethylenediamine, e-EROS Encyclopedia of Reagents for Organic Synthesis*, John Wiley & Sons, New York, 2006. Teoksen verkkoversio Viitattu 1.8.2014
5. 1 2  Robert D. Ashford: *Ashford's Dictionary of Industrial Chemicals*, s. 1094. 2nd Edition. Wavelength Publications, 2001. ISBN 0-9522674-2-X. (englanniksi)

Aiheesta muualla
----------------

* ChemBlink: N,N,N',N'-Tetramethylethylenediamine (englanniksi)
**Who Dares Wins** on englantilaisen death metal -yhtyeen Bolt Throwerin kokoelmalevy, jota yhtye ei hyväksy.

Sen kappaleet ovat pääosin harvinaisia kappaleita EP:lta ja muista lähteistä: kappaleet 1-4 ovat Cenotaph-EP:lta, kappaleet 5-8 Spearhead-EP:lta. Kappaleet 9 ja 10 taas ovat ... For Victory -levyn studiosessiosta, jotka on julkaistu aiemmin Earache Recordsin vuosijuhlakokoelmalevyllä sekä ...For Victoryn Japanin versiolla. Levyn on julkaissut Earache Records 14. syyskuuta 1998. Levyn kansion sama kuin *Spearheadilla*.

Levyn julkaisu sattui samaan ajankohtaan kuin Bolt Throwerin ensimmäisen Metal Bladelle tehdyn levyn *Mercenaryn* julkaisu. Yhtye on syyttänyt Earache Recordsia yhtyeellä rahastamisesta. Albumin nimeksi piti ensin tulla *No Guts, No Glory*, mutta Earache joutui luopumaan siitä, koska Mercenarylla oli samanniminen kappale. Yhtye itse ei suosittele ostamaan tätä albumia, koska ei suostuisi julkaisemaan kokoelmalevyä.

Kappaleet
---------

1. Cenotaph – 4.05
2. Destructive Infinity – 4.14
3. Prophet of Hatred – 3.53
4. Realm of Chaos (live) – 2.46
5. Spearhead (Extended remix) – 8.42
6. Crown of Life – 5.29
7. Dying Creed – 4.17
8. Lament – 5.37
9. World Eater ('94) – 6.09
10. Overlord – 4.29

Muusikot
--------

* Karl Willets – laulu
* Gavin Ward – kitara
* Barry Thompson – kitara
* Andrew Whale – rummut
* Jo Bench – basso

Aiheesta muualla
----------------

* Who Dares Wins Discogsissa.  (englanniksi)
* Albumi *Who Dares Wins* Encyclopaedia Metallum -sivustolla (englanniksi)
**Voldemar Sederholm** (? – ?) oli Venäjän keisarillisessa armeijassa palvellut suomalainen kenraalimajuri.

Voldemar Sederholmin vanhemmista ja syntymä- ja kuolinvuodesta ei ole tietoa. Hänet ylennettiin luutnantiksi 1892 hänen palvellessaan Henkivartioväen 2. tykistöprikaatissa ja alikapteeniksi 1894 sekä kapteeniksi 1895. Vuonna 1898 Sederholm siirrettiin Henkivartioväen jalkaväkitykistön reservipatterin upseeriluetteloihin everstiluutnantiksi ylennettynä, vuonna 1900 hänestä tuli mainitun patterin päällikkö. Everstiksi Sederholm yleni joulukuussa 1900. Venäjän–Japanin sotaan 1904–1905 Sederholm osallistui patteriston komentajana Henkivartioväen tarkk’ampujatykistödivisioonassa joulukuusta 1904 lähtien. Hänet ylennettiin kenraalimajuriksi syyskuussa 1907 ja määrättiin 8. tykistöprikaatin esikuntapäälliköksi. Sederholmin myöhempiä vaiheita ei tunneta, mutta koska hänelle myönnettiin joulukuussa 1911 Pyhän Stanislauksen 1. luokan ritariristi, niin hän oli vielä tuolloin sotapalveluksessa.

Lähteet
-------

1. 1 2  Voldemar Sederholm *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura. (Viitattu 19.4.2020)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kenraalit ja amiraalit

 |

 |
**Sadie Plant** (1. tammikuuta 1964 Birmingham, Yhdistynyt kuningaskunta) on brittiläinen filosofi, kulttuuriteoreetikko ja kirjailija.

Sadie Plant syntyi Birminghamissa ja opiskeli Manchesterin yliopistosta, mistä hän valmistui 1989 filosofian tohtoriksi. Tämän jälkeen hän toimi kulttuurintutkimuksenluennoitsijana Birminghamin yliopistossa ja tutkijana Warwickin yliopistossa. Warwickissä hän johti Kyberneettisen kulttuurin tutkimusyksikköä. Plant jätti akateemisen uransa keskittyäkseen kirjoittamiseen.

Plantin ensimmäinen kirja oli *The Most Radical Gesture: The Situationist International in a Postmodern Age*, jossa hän tutki Ranskassa 1960-luvulla kehittyneen situationismin keskeisimpiä hahmoja. Plantin vuonna 1997 julkaistu teos *Zeros and Ones: Digital Women and the New Technoculture* käsitteli vielä tuolloin hyvin vähän tutkittua aihetta feminismin ja kyberkulttuurin yhteyksistä. *Writing on Drugs* (1999) on puolestaan teos 1990-luvun puolivälin kyberkulttuurin teemoista.

Lähteet
-------

1. 1 2  Sadie Plant Faber & Faber. Viitattu 8.10.2017. (englanniksi)
2. 1 2  [Cybernetic Culture Research Unit Sadie Plant] British Council. Viitattu 8.10.2017. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Muut | 
* Europeana
* IdRef

 |

 |
Malmin louhintaa Sadiolassa.
**Sadiolan kultakaivos** sijaitsee Malissa Kayesin alueen Kayesin piirin Sadiolan kunnassa 77 kilometriä Kayesista etelään.

Vuonna 1996 avatun kaivoksen omistavat eteläafrikkalainen AngloGold Ashanti (41 %), kanadalainen Iamgold (41 %) ja Malin valtio (18 %). Sen toiminnasta vastaa AngloGold Ashanti. Kaivosalueella on useita avolouhoksia sekä liuotus- ja sulatuslaitos, jonka kapasiteetti on 4,9 miljoonaa tonnia. Vuonna 2016 laitos käsitteli 2,0 miljoonaa tonnia malmia ja tuotti 1 984 kiloa kultaa. Liuotusprosessissa käytettiin 1 926 tonnia syanidia. Kaivosyhtiö työllisti 588 henkilöä.

Sadiolan oksidimalmin odotetaan loppuvan vuonna 2018. Toiminnan jatkaminen edellyttää siirtymistä kovaan sulfidimalmiin, mikä pidentäisi kaivoksen ikää kymmenellä vuodella. Lähistöllä sijaitsee samojen yhtiöiden omistama Yatelan kultakaivos, jonka toiminta loppui vuonna 2016.

Lähteet
-------

1. 1 2  Iamgold: Sadiola Gold Mine, Mali *iamgold.com*.  Arkistoitu 29.3.2018. Viitattu 29.3.2018.
2. ↑  AngloGold Ashanti: Operational profile 2016: Sadiola *aga-reports.com*. Viitattu 29.3.2018.
3. ↑  Iamgold: Yatela Gold Mine, Mali *iamgold.com*.  Arkistoitu 29.3.2018. Viitattu 29.3.2018.

Aiheesta muualla
----------------

* Socio-Economic Effects of Gold Mining in Mali: A Study of the Sadiola and Morila Mining Operations (englanniksi)
AMI-koodaus.
AMI-koodaus, **Alternate Mark Inversion**, on tietoliikenteessä käytettävä linjakoodaus. Koodaus kuuluu bipolar-koodauksiin, joilla on "kaksinapainen" esitystila toiselle bitille eli polariteetti vaihtelee. AMI-koodauksella bipolar-ominaisuudella poistetaan tasavirtakomponentti. 

AMI-koodauksesta on muunnelma, pseudoternary, jossa "1-bitti" edustaa perustasoa ja "0-bitti" vaihtaa polariteettia joka toiselle "0-bitille". Muuten koodaus on identtinen AMI-koodauksen kanssa.

AMI-koodaus
-----------

AMI-koodauksessa "0-bitti" esitetään perustasolla ja "1-bitti" vuoron perään vastakkaisina tasoina. Esimerkkinä, jos tiedon siirrossa jännite 0V esittää "0-bittiä" ja yhden voltin jännite "1-bittiä", niin ensimmäinen "1-bitti" on +1V ja seuraava -1V. Tästä seuraa, että bittijonon jännitteiden summa on 0 Volttia.

AMI-koodauksessa kellon synkronoinnin ylläpito on vaikeaa jos bittijonossa on useampi "0-bitti" peräkkäin.

Lähteet
-------

* Kaj Granlund, Tietoliikenne. Tietoliikennetekniikan peruskirja. Gummerus kirjapaino, Jyväskylä 1999. Teknolit Oy. ISBN 952-5159-80-9
AMD Phenom X4-siru
**Phenom** on AMD:n työpöytäkäyttöön suunnattu suoritinsarja, joka perustuu AMD K10 -arkkitehtuuriin. Ensimmäiset Phenom-suorittimet julkaistiin vuonna 2007

Phenom
------

Kolmiytimiset versiot (8xxx-sarja, koodinimeltään "Toliman") tulivat hieman neliytimisten (9xxx-sarja, koodinimeltään "Agena") jälkeen. Phenomeista on tehty myös FX-versioita, joiden ero tavallisiin suorittimiin nähden on niiden kerroinlukottomuus.

AMD markkinoi Phenom-suorittimia ensimmäisinä aitoina neliytimisinä suorittimina (Intelin neliytimisissä on 2x2 sirua yhdessä kotelossa) ja kehui niiden huikeaa suorituskykyä. Suorittimien liitäntänä on AM2+-suoritinkanta, joskin ne ovat yhteensopivia vanhempienkin Socket AM2 -suoritinkantojen kanssa. Kaksiytimellisiä K10-suorittimia kutsutaan nimellä Athlon X2.

### Vika suorittimen TLB-puskurissa

Ennen Phenom-suorittimen julkaisemista niiden TLB-puskurissa (engl. *Translation lookaside buffer*) havaittiin vika. Suorittimet tuotiin kuitenkin "viallisina" markkinoille, ja vian kiertämiseksi julkistettiin bios-korjaus, joka poisti käytöstä jotain suorittimen ominaisuuksia hidastaen suorittimien toimintaa noin 10 prosentilla. Myöhemmin ilmestyi suorittimen kolmas versio, jossa ongelma oli korjattu.

### Piirit

#### Agena (65 nm SOI)

* Neljä AMD K10-ydintä
* L1-välimuisti: 64+64 kt per ydin
* L2-välimuisti: 512 kt per ydin
* L3-välimuisti: 2 Mt
* Muistiohjain: Kaksikanavainen DDR2-1066 MHz
* Suoritinkanta: AM2+
* TDP: 65, 95, 125 ja 140 W
* Kellotaajuus: 1 800–2 600 MHz
* Mallit: Phenom X4 9100e – 9950

#### Toliman (65 nm SOI)

* Kolme AMD K10-ydintä
* L1-välimuisti: 64+64 kt per ydin
* L2-välimuisti: 512 kt per ydin
* L3-välimuisti: 2 Mt
* Muistiohjain: Kaksikanavainen DDR2-1066 MHz
* Suoritinkanta: AM2+
* TDP: 65 ja 95 W
* Kellotaajuus: 2 100–2 500 MHz
* Mallit: Phenom X3 8250e – 8850

Lähteet
-------

1. ↑  More Details on AMD "Stars" Chipsets DailyTech.  Arkistoitu 9.10.2007. Viitattu 12.10.2008. (englanniksi)
2. ↑   (Arkistoitu – Internet Archive)
3. ↑   (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
AMD:n valmistamat suorittimet |
| --- |
|  |
| Varhaiset | 
* *Am286*
* *Am386*
* *Am486*
* Am5x86
* *K5*
* *K6*
* *K6-2*
* *K6-III*

 |
|  |
| Athlon | 
* *Athlon*
* *Duron*
* *Sempron*

 |
|  |
| Athlon 64 | 
* Athlon 64
* Sempron
* Turion 64
* Turion 64 X2

 |
|  |
| Phenom | 
* Phenom
* Phenom II

 |
|  |
| Bulldozer | 
* Bulldozer
* Piledriver
* Steamroller
* Excavator

 |
|  |
| Zen | 
* Ryzen
* Threadripper

 |
|  |
| Palvelin | 
* Opteron
* Epyc

 |
|  |
| Muita | 
* Geode
* *Alchemy*
* *AMD Am29000*

 |
|  |
| *kursivointi: tuotanto lopetettu* |

 |
**AMIA:n pommi-isku** oli hyökkäys juutalaiseen Asociación Mutual Israelita Argentina -kulttuurikeskukseen Buenos Airesissa 18. heinäkuuta 1994. Pommiräjähdyksessä kuoli 85 ihmistä ja noin 300 haavoittui, mikä tekee iskusta Argentiinan historian verisimmän. Ketään ei ole koskaan tuomittu iskusta.

Vuonna 2005 silloinen kardinaali Jorge Mario Bergoglio, josta tuli paavi Franciscus, oli ensimmäinen julkisuuden henkilö, joka allekirjoitti vetoomuksen oikeuden toteutumisesta uhreille.

Räjähdys
--------

Itsemurhapommittaja räjäytti autopommin juutalaisen AMIA-järjestön rakennuksen edessä. Pääepäiltynä pidetään Hizbollahia. Tekotapa oli samanlainen kuin pari vuotta aikaisemmin tehdyssä iskussa Israelin suurlähetystöä vastaan, josta Hizbollahin alainen Islamilainen Jihad -järjestö otti vastuun.

Tutkinta
--------

Interpol julkaisi 15. maaliskuuta 2007 etsintäkuulutuksen kuudesta iskusta epäillystä, jotka ovat Imad Fayez Mughniyah, Ali Fallahijan, Mohsen Rabbani, Ahmad Reza Asghari, Ahmad Vahidi ja Mohsen Rezai.

Entinen tutkijaryhmän jäsen Claudio Lifschitz väitti joutuneensa tiedustelupalvelun agenttien sieppaamaksi ja kiduttamaksi.

Lähteet
-------

1. ↑  Argentina marks 1994 bomb attack  18.7.2006. BBC. Viitattu 12.6.2013. (englanniksi)
2. ↑  New pope has history of good relations with Jewish community *Times of Israel*.  13.3.2013. Viitattu 8.5.2013. (englanniksi)
3. ↑  Philip C. Wilcox, Jr.: Patterns of Global Terrorism, 1994  1995. U.S. Department of State. Viitattu 17.6.2013. (englanniksi)
4. ↑  INTERPOL Executive Committee takes decision on AMIA Red Notice dispute  15.3.2007. Interpol.  Arkistoitu 8.10.2012. Viitattu 19.6.2013. (englanniksi)
5. ↑  Brian Byrnes: Terror case lawyer alleges agents tortured him  9.3.2009. CNN. Viitattu 12.6.2013. (englanniksi)

Aiheesta muualla
----------------

* Kuvia tai muita tiedostoja aiheesta **AMIA:n pommi-isku** Wikimedia Commonsissa
**DAK** on ukrainalainen runoilijaryhmä, joka muodostui 1980-luvulla Bah’matšissa. Sen jäseninä mainitaan kolme bah’matšilaista runoilijaa Volodymyr Kaška, Mykola Tuz ja Kostjantyn Moskalets ja neljäntenä Andri Derkatš, joka asuu Tšernihivissä.

Ryhmän nimi DAK voi olla moskovalaisen Gorki-instituutin tutkintolautakunnan Gosudarstvennaja attestatsionnaja komissijan ukrainankielisen nimen *Deržavna atestatsiina komisija* lyhenne. He kaikki tutustuivat lautakuntaan 1980-luvulla instituutissa. Ryhmällä ei ole yhteistä estetiikkaa, vaan heitä yhdistää "teerituaali", joka tarkoittaa lähinnä vapaamuotoista kokoontumista teenjuonnin ympärillä. Kaikilta runoilijoilta on ilmestynyt kokoelmia, ja runojen suomennoksia on julkaistu *Tuli & Savu* -lehdessä (2001: 1) Eero Balkin suomentamina.

Suomennettuja runoja
--------------------

* Mykola Tuz:
	+ Paluita: Ei rakkaus voi sateenkaari olla
	+ Paluita: Sinivalkoiset lokit
	+ Paluita: Vilkaisemme minä ja sinä
* Volodymyr Kaška:
	+ Kulttuuri
* Andri Derkatš:
	+ Surujen rekisteri
	+ Volodjalle, Kostykille ja Mykolalle
	+ Muistokirjoitus
* Kostjantyn Moskalets:
	+ Sikermästä ilojen kirja

Lähteet
-------

1. 1 2  Balk, Eero: Kaksi runoilijaryhmää.  *Tuli & Savu*, 2001, nro 1.
**Daisetsu Teitaro Suzuki** (18. lokakuuta 1870 – 12. heinäkuuta 1966) oli japanilainen kirjailija, jonka kirjat ja esseet buddhalaisuudesta, zenistä ja Jōdo Shinshūsta toivat itämaista filosofiaa tunnetuksi länsimaissa. Suzuki myös käänsi kiinalaista, japanilaista ja sanskritin kielistä kirjallisuutta. Hän opetti ja luennoi useissa länsimaisissa yliopistoissa, ja oli useita vuosia professorin virassa buddhalaisessa Ōtanin yliopistossa Japanissa.

Suzuki oli ehdolla Nobelin rauhanpalkintoon vuonna 1963.

Bibliografia
------------

### Suomennetut teokset

Fromm, Erich & Suzuki, D. T.: *Zen ja psykoanalyysi*. (*Zen Buddhism and Psychoanalysis*, 1960). Suomentanut Pekkola, Mika & Rautaniemi, Matti. Helsinki: Basam Books, 2012. ISBN 978-952-260-105-6.

Lähteet
-------

1. ↑  Daisetz T Suzuki *Nobel Prize organisation – Nomination Database*. Viitattu 13.6.2019.

Aiheesta muualla
----------------

* Koski, Tapio: D. T. Suzuki ja zen – kuuta osoittavat sormet. *niin & näin* 2/2002, 94–99.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:D. T. Suzuki
**Ehdokashaku** (engl. *candidate development*) on pätevien ehdokkaiden etsimistä avoimeen työpaikkaan ilman että paikasta ilmoitetaan julkisesti esimerkiksi työnhakupalvelussa tai sosiaalisessa mediassa. Ehdokashaun avulla tavoitetaan aktiivisten työnhakijoiden lisäksi myös niin sanottuja passiivisia työnhakijoita samaan tapaan kuin perinteisessä suorahaussa (executive search, headhunting)*kenen mukaan?*. 

Ehdokashaku eroaa suorahausta siinä, että ehdokashakuun ei liity kasvokkain tapahtuvaa ehdokkaiden haastattelua, vaan rekrytoiva organisaatio itse valitsee ja haastattelee sopivimmiksi katsomansa ehdokkaat. Ehdokashaku on yleensä perinteistä suorahakua lyhyempi ja kevyempi prosessi, jossa toteutetaan ainoastaan hakusuunnitelman (engl. research plan) laatiminen, sen perusteella tehtävä ehdokaskartoitus (engl. *desk research*), jonka tuloksena saadaan ns. pitkälista (engl. *long list*), sekä mahdollisesti ehdokkaiden ensimmäinen kontaktointikierros.

Katso myös
----------

* Rekrytointi

Lähteet
-------

1. ↑   (Arkistoitu – Internet Archive)
**Boroneddu** (sardiksi *Boronèddu*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 149 asukasta (vuonna 2016) ja sen pinta-ala on 4,59 neliökilometriä. Se sijaitsee 206 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Boroneddu** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu